Наручилац : ЈКП Водовод Златибор

Број : 1340

Датум : 25.04.2018.године

Веза : Јавна набавка ЈНВВ-д 02/18 Набавка горива

 **ПИТАЊА ПОНУЂАЧА И ОДГОВОРИ НАРУЧИОЦА**

У складу са чл. 63. ЗЈН Наручилац објављује одговоре на Захтев за појашњење број 1316 од 25.04.2018.год. поднет од стране заинтересованог лица у поступку јавне набавке ЈНВВ-д 02/18 Набавка горива

**1.Питање Понуђача** :

Да ли је за Наручиоца прихватљиво да се Попуст на цену нафтних деривата одобрава Купцу по важећим Скалама попуста на преузете количине нафтних деривата Продавца (Прилог ), који представља саставни део Понуде и Уговора?

**Одговор Наручиоца** :

**Не.** Понуђач у својој понуди мора да **наведе јединичне цене са већ урачунатим (евентуално датим) попустима.**

Позивање на попусте који се одобравају по важећим Скалама попуста **на преузете количине** **нафтних деривата** (претпостављамо месечно), **а које у току године значајно варирају** у зависности од тренутних потреба и активности Наручиоца, **није прихватљиво**. Тим пре што је један од елемената критеријума за оцену понуда укупна понуђена цена, која се одређује према датој спецификацији и наведеним јединичним ценама, па иста мора бити **потпуно одређена и недвосмислено, децидно наведена.**

 Наручилац је **у тачки 3.2 под 4) конкурсне документације** јасно навео следеће :

|  |
| --- |
| **4) Понуђене цене**  **1/** Понуђене цене се дајуу динарима (РСД). **2/** Понуђене цене суfco. бензинска станица понуђача**,** наведена у понуди. **3/** У понуђене цене морају битиурачунати сви трошковикоје понуђач има у реализацији предметне јавне набавке.  **4/** Попусти који већ нису урачунати у понуђену цену неће се узимати у обзир**.** **5/** Понуђена цена дата у понуди  **не може зависити од месечне потрошње Наручиоца.**  **6/** Понуђене цене се дају као променљиве**.** У периоду важења уговора понуђачу је дозвољена промена цена из  понуде у складу са тржишним условима, Законом и подзаконским актима који регулушу ову област. Промена  ценовника се врши у складу са Одлуком понуђача. **7/** Понуђач фактурише добра по цени која важи на дан испоруке**.** Као дан испоруке подразумева се дан преузимања  горива од стране Наручиоца.  **8/** Ако је у понуди исказана неуобичајено ниска цена, Наручилац ће применити члан 92.ЗЈН.  |

 Наручилац је, иначе, предвидео да Уговор са изабраним понуђачем закључи на процењену вредност набавке у износу од 10.000.000,00 РСД без ПДВ-а са важењем до исцрпљења вредности истог уговора, оријентационо у периоду од годину дана. Ако жели, **понуђач може** , на основу укупне вредности Уговора па тиме и процењених количина нафтних деривата које ће Наручилац преузети до коначног испуњења уговора, одредити попуст ( у проценту или апсолутном износу по јединици мере) који даје на важећу јединичну цену из званичног ценовника. Тако одређен попуст **не исказује се посебно већ** **мора бити урачунат** **у јединичну цену** коју понуђач наводи у понуди, у Обрасцима 3П и 3У.

**2. Питање Понуђача** :

Да ли је за Наручиоца прихватљиво да у члану 10 модела уговора прецизира рок трајања уговора?

-Код Вас пише-Уговор се закључује ,орјентационо, на период од годину дана, односно, до испуњења укупне вредности уговора.

Понуђач предлаже- Уговор се закључује на период од годину дана, а најдуже , до испуњења укупне вредности уговора.

**Одговор Наручиоца** :

Према начину како је дефинисан, Наручилац цени да **предлог понуђача** суштински одређује важење Уговора **најдуже до годину дана**, а ако би се раније испунио, **најдуже до момента испуњења у пуном уговореном износу**.

Наручилац сматра да није потребно вршити предложену измену јер у Чл.10. ст.1. и 3. Модела уговора стоји :

|  |
| --- |
|  Члан 10. Уговор се закључује, оријентационо, на период од годину дана, односно, до испуњења укупне вредности уговора..... Ако се у периоду од годину дана уговор не изврши у пуној вредности, а ни једна од уговорних страна, по истеку овог периода, не откаже уговор, важење уговора ће се продужити до испуњења уговора у укупној уговореној вредности, под непромењеним-уговореним условима. |

Из наведеног следи да Уговор свакако **истиче моментом испуњења у пуном уговореном износу.**

С друге стране, обе уговорне стране су **овлашћене да** **по истеку рока од годину дана, ако се Уговор не изврши у пуној вредности, откажу даље важење уговора**.

Наведеним одредбама важење Уговора је одређено **у складу са датим предлогом понуђача**.

Међутим, овим чланом Уговора (ст.3.) је обезбеђено да обе уговорне стране имају и **могућност** да, ако није у пуном износу испуњен у периоду од годину дана, **не откажу исти уговор** и тако, ако имају интерес за то, продуже његово важење **до извршења у пуној уговореној вредности.** Ову могућност уговорне стране могу, али не морају користити.

На основу свега наведеног Наручилац је мишљења да **овај члан уговора** **у потпуности испуњава суштину предлога понуђача**, с тим што даје и **додатну погодност за уговорне стране** - продужење важења уговора преко годину дана до његовог потпуног испуњења, **које оне могу искористити по сопственом нахођењу у складу са својим интересима.**

**3. Питање Понуђача** :

Молим Вас да у тачки 5 обавезних услова упишете - Лиценца за обављање енергетске делатности трговина на мало дериватима нафте .

**Одговор Наручиоца** :

Наручилац ће у вези предложеног **извршити одговарајућу измену конкурсне документације** и исту објавити на Порталу ЈН и интернет страници.

**4. Питање Понуђача** :

Да ли је за Наручиоца прихватљиво да понуђач достави у понуди Списак бензинских станица у Републици Србији на свом меморандуму са наведеним седиштем тј. адресом,бројем телефона не наводећи одговорно лице с обзиром да је то променљива категорија?

**Одговор Наручиоца** :

**Да, прихватљиво је.** Наручилац ће у том смислу извршити одговарајућу измену конкурсне документације и исту објавити на Порталу ЈН и интернет страници.

**5. Питање Понуђача** :

Да ли је за Наручиоца прихватљиво брисање става 4 и сава 6 у члану 6 модела уговора?

**Одговор Наручиоца** :

**Не, није прихватљиво.** Овим одредбама Наручилац обезбеђује контролу квалитета испоручених добара и штити своје легитимне интересе.

Наручилац ће извршити **измену** у овом члану Уговора али само у погледу стране **која иницијално сноси трошкове** контроле квалитета. Ову измену Наручилац ће објавити на Порталу ЈН и интернет страници.

У осталом овај члан Уговора остаје непромењен.

**Напомена Наручиоца** : Због најављене измене конкурсне документације Наручилац ће **продужити рок** за подношење понуда, а **Обавештење о продужетку рока објавити** на Порталу сл.гласила, Порталу ЈН и својој интернетстраници.

За Комисију у предметном поступку јавне набавке, Председник Комисије \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_с.р.